wickkiey/tamil-wikipedia-chunked huggingface dataset:
# பினா தேவி

**பினா தேவி** (Bina Devi) (பிறப்பு 1977கள்) இந்தியாவைச் சேர்ந்த, இவர் காளான் சாகுபடி மூலம் பெண்களை வணிகப் பெண்களாக மாறத் தூண்டினார். காளான் சாகுபடியை பிரபலப்படுத்தியவதற்காக ‘காளான் மகிலா’ என்ற புனைப்பெயரைப் பெற்ற இவர், தௌரி பேரூராட்சியின் தலைவராகத் தேர்தெடுக்கப்பட்டார். காளான் வித்திடுதல், இயற்கை வேளாண்மை, மண்புழு உரம் தயாரித்தல், இயற்கை பூச்சிக்கொல்லி தயாரித்தல் குறித்து விவசாயிகளுக்கு பயிற்சி அளித்து வருகிறார்.
# பினா தேவி

## ஆரம்ப கால வாழ்க்கை

பீகாரின் முங்கேர் மாவட்டத்திலுள்ள தில்காரி என்ற ஒரு 1977களில் பிறந்த இவர், அங்கேயே தனது குடும்பத்துடன் வசித்து வருகிறார்.
# பினா தேவி

## தொழில்

தேவி ஆரம்பத்தில் தனது சொந்த நிலத்தில் சிறிய அளவு காளான்களை வளர்த்தார். இது ஒரு நல்ல வாய்ப்பை இவருக்கு ஏற்படுத்தித் தந்தது.
நாரி சக்தி விருது பெற்றவர்களுடன் பிரதமர் நரேந்திர மோதி.]]
இவர் டிஜிட்டல் கல்வியறிவைப் பரப்புவதில் ஈடுபட்டுள்ளார். டாடா அறக்கட்டளைகளால் வழங்கப்பட்ட செல்லிடத் தொலைபேசிகளை பயன்படுத்துவது குறித்து 700 பெண்களுக்கு பயிற்சி அளித்துள்ளார். குறைந்த நீர்ப்பாசனத்தின் மூலம் பயிர் வளர்க்கும் முறை மூலம் 2,500 விவசாயிகளுக்கு பயிற்சி அளித்துள்ளார். மேலும், சுய உதவிக்குழுக்களை உருவாக்குவதற்கும் ஆதரவளித்துள்ளார். குடியரசுத் தலைவர் ராம் நாத் கோவிந்த் இவருக்கு நாரி சக்தி விருதை வழங்கியபோது இவரது பணி அங்கீகரிக்கப்பட்டது  
தனது சொந்த காளான் சாகுபடியைப் பற்றி இவர் குறிப்பிட்டார்: "இந்த விவசாயத்தின் காரணமாக, எனக்கு மரியாதை கிடைத்தது. நான் ஒரு தலைவர் ஆனேன். என்னைப் போன்ற பல பெண்கள் பயிற்சியளிப்பதற்கான வாய்ப்பைப் பெறுவது எனக்கு மகிழ்ச்சி அளிக்கிறது. "
# கார்த்தியாயனி அம்மா

**கார்த்தியாயனி அம்மா** (Karthyayani Amma) (பிறப்பு1922கள்) இந்தியாவைச் சேர்ந்த இவர், தனது 96 வயதில் அதிக மதிப்பெண்களுடன் கல்வியறிவுத் தேர்வில் தேர்ச்சி பெற்ற பின்னர் தேசிய அளவில் பிரபலமானார். இதற்காக இவர் கேரள முதல்வர் பிணறாயி விஜயன், கல்வி அமைச்சர் சி. இரவீந்திரநாத் ஆகியோரால் கௌரவிக்கப்பட்டார். மேலும், இவருக்கு இந்திய அரசு நாரி சக்தி விருதினை வழங்கியது.
# கார்த்தியாயனி அம்மா

## ஆரம்ப கால வாழ்க்கை

இவர், 1922களில் இந்திய மாநிலமான கேரளாவின் ஆலப்புழாவிலுள்ள செப்பாடு என்ற ஊரில் பிறந்தார். சிறுமியாக இருந்தபோதே இவர் வீட்டுவேலை செய்ய வேண்டியிருந்தது. அதனால் இவரது பள்ளிப்படிப்பு நின்று போனது. மேலும் திருமணம் செய்து கொண்டு ஆறு குழந்தைகளையும் பெற்றார். இவர், தெரு துப்புரவாளராகவும் பணிபுரிந்தார். இவர் தினமும் அதிகாலை 4 மணிக்கு எழுந்து தமது பணிகளை செய்து வந்தார். மேலும் சைவ உணவையே உண்டார்.
# கார்த்தியாயனி அம்மா

## புகழ்

2018 வாக்கில், இவர் வயதானவர்களுக்கான சமூக இல்லமான இலட்சுமி வீடு குடியிருப்பில் வசித்து வந்தார்.
# கார்த்தியாயனி அம்மா

## விருதுகள்

வாசிப்பு, எழுத்து, கணிதம் ஆகியவற்றில் தேர்வெழுதிய இவர் 100க்கு 98 மதிப்பெண்களைப் பெற்று, முதல் தரத்த்தில் தேர்ச்சி பெற்றார். தி எகனாமிக் டைம்ஸ் இதழுக்கு அளித்த ஒரு பேட்டியில் 100 வயதில் அடுத்த நிலை தேர்வில் தேர்ச்சி பெறுவதே தனது லட்சியம் என்று கூறினார் . மார்ச் 2020 இல், இந்தியக் குடியரசுத் தலைவர் ராம்நாத் கோவிந்த் இவருக்கு நாரி சக்தி விருது வழங்கி கௌரவித்தார். இவர் முதன்முறையாக விமானத்தில் தில்லிக்கு பறக்க வேண்டியிருந்தது. கேரளாவைச் சேர்ந்த பாகீரதி அம்மா இந்த விருதைப் பெற்ற மற்றொருவர் சக பெண்மணியாவார். இவர் 105 வயதில் "அக்ரலட்சம்" தேர்வில் தேர்ச்சி பெற்ற மிக வயதான நபராவார்.
# பாகீரதி அம்மா

**பாகீரதி அம்மா** (Bhageerathi Amma) (பிறப்பு 1914கள்-23 சூலை, 2021) ) கேரளாவின் கொல்லம் மாவட்டத்தில் வசிக்கும் ஒரு இந்திய பெண்ணாவார். இவர் தனது 105 வயதில் கல்வியறிவுத் தேர்வில் தேர்ச்சி பெற்றபோது தேசிய அளவில் கவனத்திற்கு வந்தார். இவர் நாரி சக்தி விருதுடன் கௌரவிக்கப்பட்டார் மேலும், இந்தியப் பிரதமர் நரேந்திர மோடி இவரைப் பாராட்டினார்.
# பாகீரதி அம்மா

## வாழ்க்கை

1914களில் பிறந்த இவர் தற்போது கேரளாவின் கொல்லம் மாவட்டத்திலுள்ள பிரக்குளத்தில் வசிக்கிறார். ஒரு பிரசவத்தில் இவரது தாயார் இறந்தவுடன், தனது இளைய உடன்பிறப்புகளை கவனித்துக்கொண்டார். இவரது கணவர் 1930 களில் இறந்தார். இதனால் தனது குழந்தைகளை தனியாக வளர்த்தெடுத்தார். இவருக்கு 5 அல்லது 6 குழந்தைகளும், 13 அல்லது 16 பேரப்பிள்ளைகளும், மேலும் 12 பெரிய-பேரக் குழந்தைகளும் இருப்பதாக தெரிகிறது. இவர், இந்த வயதிலும் தொலைக்காட்சியில் துடுப்பாட்டம், நாடகத் தொடர் போன்றவற்றை பார்த்து ரசிக்கிறார்.
# பாகீரதி அம்மா

## தேர்வு

தனது 105 வயதில், இவர் தனது கல்வியைத் தொடர முடிவு செய்து கணிதம், மலையாளம், சுற்றுச்சூழல் அறிவியல் ஆகியவற்றில் தேர்வுகள் எழுதினார். இவரது வயது காரணமாக, கேரள எழுத்தறிவுத் திட்ட இயக்ககம் மூன்று நாட்களுக்கு மேல் வீட்டிலேயே தேர்வு செய்ய அனுமதித்தது.
# பாகீரதி அம்மா

## விருதுகளும் அங்கீகாரமும்

இவர், 2019 நாரி சக்தி விருது வெற்றியாளராக அறிவிக்கப்பட்டார். பிரதமர் நரேந்திர மோடி இவரை புகழ்ந்து பேசினார்: "நாம் வாழ்க்கையில் முன்னேற விரும்பினால், நம்மை நாமே வளர்த்துக் கொள்ள வேண்டும், வாழ்க்கையில் ஏதாவது சாதிக்க விரும்பினால், அதற்கான முதல் முன் நிபந்தனை நமக்குள் இருக்கும் மாணவப் பருவம் ஒருபோதும் இறக்கக்கூடாது ". இவரைப் போன்றே கற்றல் தேர்வெழுதிய மற்றொரு வெற்றியாளர் கேரளாவைச் சேர்ந்த 98 வயதான கார்த்தியாயனி அம்மா என்பவராவார். <  
உடல்நலக்குறைவு காரணமாக அம்மா விருது வழங்கும் விழாவில் கலந்து கொள்ள முடியவில்லை. ஆனால் விரைவில் இவர் ஓய்வூதியாமாக மாதத்திற்கு 1,500 ரூபாயைப் பெற்றார். ஓய்வூதியம் பெறுவதற்கு தனது ஆதார் அடையாள அட்டை தகவல்களை இவரால் கொடுக்க முடியவில்லை, ஆனால் ஒரு தேசியமயமாக்கப்பட்ட வங்கி இவருக்கு உதவியது.
# பாகீரதி அம்மா

## இறப்பு

வயது மூப்புகாரணமாக 23 சூலை 2021, அன்று தனது 107 வயதில் அம்மா இறந்தார்.
# எம். எஸ். சுனில்

**எம். எஸ். சுனில்** (M.S. Sunil) (பிறப்பு 1961கள்) ஒரு இந்தியக் கல்வியாளரும், பரோபகாரரும் ஆவார். 2018 ஆம் ஆண்டில் நாரி சக்தி விருது வழங்கப்பட்டபோது இவரது பணி அங்கீகரிக்கப்பட்டது.
# எம். எஸ். சுனில்

## வாழ்க்கை

சுனில் கேரளாவைச் சேர்ந்தவர். இவர் பிறப்பதற்கு முன்னரே இவரது தந்தை தனக்கு ஒரு மகன்தான் பிறப்பான் எனக் கருதி இப்பெயரைத் தேர்ந்தெடுத்ததால் இவருக்கு இப்பெயரிடப்பட்டது. பிச்சை எடுக்கும் குழந்தைகளுக்கு உணவளிக்கும் பள்ளிலிருந்து இவரது தொண்டு பணிகள் தொடங்கியது.  
பத்தனம்திட்டா, கத்தோலிக்கக் கல்லூரியின் விலங்கியல் துறையில் கற்பித்த இவர் அந்தத் துறையின் தலைவராக ஓய்வு பெற்றார்.  
2006 ஆம் ஆண்டில், முதுகலைப் பட்டம் பெற்ற தனது மாணவர்களில் ஒருவருக்கு முறையான வீடு இல்லை என்பதை அறிந்த இவர் அதற்கான நடவடிக்கையில் ஈடுபட்டார். இவர் ஒரு அமைப்பின் கீழ் பணிபிரியாமல், தனது நண்பர்களிடமிருந்து பணத்தையும் பொருட்களையும் சேகரிக்கிறார். மேலும் தனது சொந்த பணத்தைக் கொண்டும் இப்பணியைத் துவக்கினார். இது ஒரு வீட்டை உருவாகுக்கிறது.
அவர்களிடமிருந்து நாரி சக்தி விருது பெறுகிறார்.]]
# எம். எஸ். சுனில்

## விருது

நாரி சக்தி விருதுகளுக்காக கேரளாவைச் சேர்ந்த மூன்று விருது வென்றவர்களில் ஒருவராக இவர் தேர்வு செய்யப்பட்டார். இந்திய பல் பொருட்கள் விஞ்ஞானியான லிசிமால் பிலிபோஸும், கோயில் கலைஞரான சியாமளா குமாரியும் மற்ற இருவர். 2018 ஆம் ஆண்டு அனைத்துலக பெண்கள் நாள் அன்று மகளிர் மற்றும் குழந்தைகள் மேம்பாட்டு அமைச்சகம் சார்பாக இந்தியக் குடியரசுத் தலைவரால் இந்த விருதுகள் வழங்கப்பட்டன.  
இவர், ஒரு வீடு கட்டுவதற்கான அனைத்துப் பொருட்களையும் தானே நேரில் சென்று வாங்குகிறார் . பின்னர் ஒவ்வொரு புதிய வீட்டின் கட்டுமானத்தையும் மேற்பார்வையிடுகிறார். அவை சிறியவை, ஆனால் அவை 450 சதுர அடி பரப்பளவில் இரண்டு அறைகள், ஒரு சமையலறை மற்றும் ஒரு கழிப்பறை ஆகியவற்றைக் கொண்டுள்ளன. வீடுகள் 35 நாட்களில் கட்டப்பட்டு, துருபிடிக்காத எஃகினால் செய்யப்பட்ட கூரையுடன் முதலிடம் வகிக்கின்றன. விருது வழங்கப்பட்ட நேரத்தில் இவர் எண்பது வீடுகளுக்கு மேல் கட்டியிருந்தார்.
# ஐரிசு கழுதை

**ஐரிசு கழுதை** (*Irish donkey*) என்பது நடுத்தர அளவுள்ள அயர்லாந்தில் உள்ள கழுதை இனம் ஆகும். இக்கழுதை இங்கிலாந்து, இசுக்கொட்லாந்து, வேல்ஸ் மற்றும் வட அயர்லாந்து உள்ளிட்ட பல இடங்களில் அறிமுகப்படுத்தப்பட்டுள்ளது. இங்கிலாந்தில் ஐரிஷ் கழுதை நியு பாரஸ்ட்டில் காணப்படுகிறது. சிட்மவுத்தில் உள்ள கழுதை சரணாலயம் இசேல் வைய்ட் கழுதை சரணாலயத்திலும் ஐரிசு கழுதை காணப்படுகிறது.
# தமிழ்நாடு அரசுப் போக்குவரத்துக் கழகம், சேலம்

**தமிழ்நாடு அரசு போக்குவரத்துக் கழகம் - சேலம்** என்பது தமிழ்நாடு அரசின் போக்குவரத்து துறையின் கீழ் செயல்படும் தமிழ்நாடு அரசுப் போக்குவரத்துக் கழகத்தின் ஒரு மிகப்பெரிய பொதுத்துறை நிறுவனம் ஆகும். இந்த போக்குவரத்து கழகமே தமிழ்நாடு மட்டுமின்றி கேரளா, கர்நாடகா ஆகிய மாநிலங்களுக்கு தனது சேவைகளை வழங்குகிறது.
# தமிழ்நாடு அரசுப் போக்குவரத்துக் கழகம், சேலம்

## சேவை வழங்கும் மாவட்டங்கள்

அரசு போக்குவரத்து கழகம் - சேலம் என்பது பொதுமக்கள் பயன்படுத்தும் ஓர் பொதுத்துறை நிறுவனம் ஆகும். இந்த போக்குவரத்து கழகம் கீழ்க்கண்ட மாவட்டங்களில் தனது சேவைகளை வழங்குகிறது  
- சேலம் மாவட்டம்
- தருமபுரி மாவட்டம்
- கிருஷ்ணகிரி மாவட்டம்
- நாமக்கல் மாவட்டம்  
இது தவிர தமிழகத்தில் அனைத்து மாவட்டங்களுக்கும் பேருந்து சேவையை வழங்குகிறது. இப்போக்குவரத்துக் கழகம், கர்நாடகா மாநில தலைநகர் பெங்களூருக்கு அதிகளவில் பேருந்துகளை இயக்குகிறது.  
- சேலம் - பெங்களூரு
- சேலம் - கோயம்புத்தூர்
- சேலம் - திருப்பூர்
- சேலம் - சென்னை
- சேலம் - தருமபுரி
- சேலம் - திருச்சி
- சேலம் - ஈரோடு  
ஆகிய வழித்தடங்களில் அதிகளவில் வருவாய் ஈட்டுகிறது.
# தமிழ்நாடு அரசுப் போக்குவரத்துக் கழகம், சேலம்

## பேருந்து பணிமணைகள்

- சேலம்
- சேலம் 1
- சேலம் 2
- மேட்டூர்
- சங்ககிரி
- ஆத்தூர்
- ஓமலூர்
- எடப்பாடி
- கிருஷ்ணகிரி
- கிருஷ்ணகிரி 1
- ஒசூர்
- ஒசூர் 1
- ஒசூர் 2
- ஊத்தங்கரை
- போச்சம்பள்ளி
- தருமபுரி
- தருமபுரி 1
- தருமபுரி 2
- அரூர்
- பாலக்கோடு
- கடத்தூர்
- பாப்பிரெட்டிப்பட்டி
- பொன்னாகரம்
- நாமக்கல்
- நாமக்கல் 1
- நாமக்கல் 2
- திருச்செங்கோடு
- ராசிபுரம்
- பள்ளிபாளையம்
- தாரமங்கலம்
- வாழப்பாடி
# தமிழ்நாடு அரசுப் போக்குவரத்துக் கழகம், சேலம்

## மண்டல அலுவலகங்கள்

இந்த கோட்டம்
- சேலம்
- தருமபுரி
- கிருஷ்ணகிரி
- நாமக்கல்
என நான்கு மண்டலங்களைக் கொண்டுள்ளது
# தமிழ்நாடு அரசுப் போக்குவரத்துக் கழகம், சேலம்

## இதனையும் காண்க

- மாநகரப் போக்குவரத்து கழகம் - சென்னை
- அரசு விரைவுப் போக்குவரத்துக் கழகம்
- தமிழ்நாடு அரசுப் போக்குவரத்துக் கழகம் - விழுப்புரம்
- தமிழ்நாடு அரசுப் போக்குவரத்துக் கழகம் - கும்பகோணம்
- தமிழ்நாடு அரசுப் போக்குவரத்துக் கழகம் - கோவை
- தமிழ்நாடு அரசுப் போக்குவரத்துக் கழகம் - மதுரை
- தமிழ்நாடு அரசுப் போக்குவரத்துக் கழகம் - திருநெல்வேலி
# அஸ்தம்பட்டி

அஸ்தம்பட்டி (Hasthampatti) இந்திய மாநிலமான தமிழ்நாட்டின் சேலம் நகரில் உள்ள ஒரு பகுதியாகும். இது சேலம் நகர மாநகராட்சியின் மண்டலங்களில் ஒன்றாக இருக்கிறது.
- அஸ்தம்பட்டியின் அஞ்சல் குறியீடு 636007 மற்றும் அஞ்சல் தலைமை அலுவலகம் சேலம் வடக்கு.
# அஸ்தம்பட்டி

## அருகிலுள்ள இடங்கள்

- அருண் நகர்
- இராஜராஜன் நகர்
- எம்.டி.எஸ் நகர்
- பொன்னாண்டி கவுண்டர் நகர்
- சுப்புராயன் லே அவுட்
# அஸ்தம்பட்டி

## அருகிலுள்ள வாக்குப்பதிவு மையங்கள்

- குளூனி பதின்ம மேல்நிலை பள்ளி, புதூர்.
- சி.எஸ்.ஐ ஹோபர்ட் பள்ளி, அஸ்தம்பட்டி
- சி.எஸ்.ஐ பாலிடெக்னிக் கல்லூரி.
# அஸ்தம்பட்டி

## வழிபாட்டுத்தலங்கள்

- அஸ்தம்பட்டி முனீஸ்வரர் கோயில்
# அஸ்தம்பட்டி

## இவற்றையும் காண்க

- சேலம் ஸ்பார்டன்ஸ்
- சேலம் கிரிக்கெட் மைதானம்
- சேலம் மெட்ரோ
# நந்தினி பாஜ்பாய்

**நந்தினி பாஜ்பாய்** (Nandini Bajpai) ஓர் இந்திய எழுத்தாளர் ஆவார். இவரது முதல் புதினமான "*ரெட் டர்பன் ஒயிட் ஹார்ஸ்*: *மை சிஸ்டர்ஸ் ஹரிகேன் வெட்டிங்* 2013 இல் ஸ்காலஸ்டிக் இந்தியாவினால் வெளியிடப்பட்டது. *ஸ்டார்கர்ஸ்டு எனும்* புதினம் , ரூபா பதிப்பகத்தால் நவம்பர் 2013 இல் வெளியிடப்பட்டது. இவரது *ரிஷி அண்ட் கர்மிக் கேட்* எனும் நூல் ரூபா பதிப்பதகத்தால் செப்டம்பர் 2015 இல் வெளியிடப்பட்டது.
# நந்தினி பாஜ்பாய்

## தனிப்பட்ட வாழ்க்கை

நந்தினி சவுகான் உத்திரபிரதேசம் மீரட்டில் ராஜ்புத் குடும்பத்தில் பிறந்தார். இவரது தந்தை ஓர் இராணுவ அதிகாரியாக இருந்தார், இவருக்கு மூன்று சகோதரிகள் உள்ளனர். நான்கு குழந்தைகளில் இளையவரான அனுஜா சவுகான் பரவலாக அறியபடும் எழுத்தாளார் ஆவார். நந்தினி தனது குடும்பத்துடன் 1991 இல் ஆஸ்திரேலியாவுக்குக் குடிபெயர்ந்தார். 1994 ஆம் ஆண்டில், திருமணத்திற்குப் பிறகு, இவர் அமெரிக்கா சென்றார். இவர் தனது முதல் குழந்தை பிறக்கும் வரை பாஸ்டனில் உள்ள ஃபிடிலிட்டி இன்வெஸ்ட்மென்ட்ஸில் பணிபுரிந்தார். அதன்பிறகு இவர் பல சமூக மற்றும் விலங்கு மீட்புக் குழுக்களுடன் தன்னார்வத் தொண்டு செய்வதில் ஈடுபட்டார். இவர் 2015 ஆம் ஆண்டில், ஆண்டின் சிறந்த இந்திய-நியூ இங்கிலாந்து பெண் எனும் விருதுக்கு பரிந்துரைக்கப்பட்டார்.
# சாமி முர்மு

**சாமி முர்மு** (Chami Murmu) (பிறப்பு 1973கள்) இந்தியாவைச் சேர்ந்த இவர் மரங்களை நடுவதற்கு பெயர் பெற்றவர். 2020 ஆம் ஆண்டில் இவருக்கு நாரி சக்தி விருது வழங்கப்பட்டபோது, இவர் 2,500,000 மரக் கன்றுகளை நட்டிருந்தார்.
# சாமி முர்மு

## வாழ்க்கை

கோவாவின் பனஜியில் 1973களில் பிறந்த இவர், தற்போது சார்க்கண்டு மாநிலத்தின் மாவட்டங்களில் ஒன்றான சராய்கேலா கர்சாவான் மாவட்டத்தில் இராஜ்நகர் பகுதியில் பக்ரைசாய் கிராமத்தில் வசித்து வருகிறார்.
# சாமி முர்மு

## மரக்கன்றுகள் நடுதல்

1996களில், இவர் மரக் கன்றுகளை நடத் தொடங்கினார். கடந்த 24 ஆண்டுகளில் இவர் 2.5 இலட்சம் மரக் கன்றுகளை நட்டுள்ளார். அந்த மாதத்தின் பிற்பகுதியில், தானும், சார்கண்டுவின் சுற்றுசூழல் ஆர்வலுமான ஜமுனா துடுவும் சார்கண்டுவின் வனப் பாதுகாப்புப் படைகளில் சேரப்போவதாக இவர் அறிவித்தார். இவர்கள் பத்திரிகைகளில் "லேடி டார்சான்கள்" என்று அழைக்கப்பட்டனர். ஜமுனா துடு தனது அமைப்பில் 300 உறுப்பினர்களைக் கொண்டுள்ளார். இவர்கள் இணைந்து பணியாற்றுவதால் கூடுதல் வெற்றியை அடைய முடியும் என்று நம்புகிறார்கள்.
# சாமி முர்மு

## விருதுகள்

- இந்திரா பிரியதர்சினி விக்ச மித்ரா விருது, 1996
- நாரி சக்தி விருது, 2020
# ஜமுனா துடு

**ஜமுனா டுடு** (Jamuna Tudu) ஒரு இந்திய சுற்றுச்சூழல் ஆர்வலராவார். முதலில் இவரும் மற்ற ஐந்து பெண்களும் தனது கிராமத்திற்கு அருகே சட்டவிரோதமாக மரங்களை வெட்டுவதைத் தடுத்தனர். இது பின்னர் ஒரு அமைப்பாக விரிவடைந்தது. சார்க்கண்டுவில் உள்ள "மர மாஃபியாக்கள்" மற்றும் நக்சலைட்டுகளை தடுத்து வருதற்காக பத்திரிக்கைகளால் 'லேடி டார்சன்' என்று அழைக்கப்படுகிறார்.  
ஜார்க்கண்டுவில் உள்ள தனது கிராமத்திற்கு அருகே சட்டவிரோதமாக மரங்களை வெட்டுவதைத் தடுக்கும் “வான் சுரக்சா சமிதி” என்ற நிறுவனத்தை நடத்தி வருகிறார்.
# ஜமுனா துடு

## ஆரம்ப கால வாழ்க்கை

ஜமுனா துடு 1980 திசம்பர் 19 அன்று இந்தியாவின் ஒடிசாவின் மயூர்பஞ்சின் ராயரங்க்பூரில் பிறந்தார். தனக்கு 18 வயதாக இருந்தபோது காடுகளுக்காக போராட முடிவு செய்து வில் மற்றும் அம்புகளை எடுத்துக் கொண்டு காடுகளில் சுற்றித் திரிந்தார். மேலும் மர மாஃபியாக்களின் நடமாட்டத்தைக் கண்காணித்து காவலர்களிடம் புகார் செய்ய ஆரம்பித்தார்.  
இவர், இயற்கையை மிகவும் நேசிக்கிறார். இவரது இந்தப் பயணம் 1998இல் தொடங்கியது. இவர், திருமணத்திற்குப் பிறகு சகுலியா தொகுதியில் உள்ள முத்துர்காம் கிராமத்தை அடைந்தார். அந்த நேரத்தில் வன மாஃபியா கும்பல் அளவுக்கதிகமாக முதுர்காம் கிராமத்திற்கு அருகிலுள்ள காட்டில் மரங்களை வெட்டிக் கொண்டிருந்தது. காட்டின் இந்த நிலையைப் பார்த்த ஜமுனா, மரங்களை காப்பாற்ற முடிவு செய்து அவர்களுகெதிராக போரட முடிவு செய்தார். பின்னர் அதற்கான முயற்சிகளில் ஈடுபட்டார். இவரது குடும்பத்தினரால் இதையெல்லாம் செய்யவிடாமல் தடுக்கப்பட்டார். ஆனால் அவர் கிராமத்தின் பெண்களை ஒன்றிணைத்து காட்டைக் காப்பாற்றும் பிரச்சாரத்தில் இறங்கினார். பல முறை இவர்கள் தாக்குதல்களுக்கு ஆளானாலும் ஒருபோதும் கைவிடவில்லை, காட்டைக் காப்பாற்றுவதற்கான முடிவு உறுதி செய்யப்பட்டது.  
துடு தனது கிராமத்திற்கு அருகே சட்டவிரோதமாக மரங்களை வெட்டுவதைத் தடுக்க ஐந்து பெண்களுடன் "வான் சுரக்சா சமிதி" யை உருவாக்கினார், பின்னர் இது விரிவடைந்தது. 2020ஆம் ஆண்டில் சார்கண்டுவின் காடுகளைப் பாதுகாக்க இவரும் சாமி முர்முவும் வனப்பாதுகாப்பு படைகளில் சேரப்போவதாக அறிவித்தனர். இவர்கள் இருவரும் பத்திரிகைகளில் லேடி டார்சன்கள் என்று அழைக்கப்பட்டனர். சாமி முர்மு தனது அமைப்பில் 3,000 உறுப்பினர்களைக் கொண்டுள்ளார். தாங்கள் இணைந்து பணியாற்றுவதால் கூடுதல் வெற்றியை அடைய முடியும் என்று நம்புகிறார்கள்
# ஜமுனா துடு

## விருதுகள்

- பத்மசிறீ 2019
- இந்தியாவை மாற்றும் பெண்கள் 2017
- காட்ஃப்ரே பிலிப்ஸ் தேசிய துணிச்சல் விருதுகள் 2014
- 2019 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.
- காட்ஃப்ரே பிலிப்ஸ் துணிச்சல் விருது 2014 வழங்கப்பட்டது.
# ஜமுனா துடு

## மன் கி பாத்

பிரதமர் நரேந்திர மோடி தனது **மான் கி பாத்** நிகழ்ச்சியில் இவரது பணியைப் பாராட்டினார். மர மாஃபியாக்களிடமிருந்தும், நக்சலைட்டுகளிடமிருந்தும் இரும்பு எடுக்கும் சாகசத்தை ஜமுனா துடு செய்தார் என்று உரையாற்றினார். இவர் 50 ஹெக்டேருக்கும் மேற்பட்ட காடுகளை அழிவிலிருந்து காப்பாற்றியது மட்டுமல்லாமல், 10,000 பெண்களை ஒன்றிணைத்து, மரங்களையும் வனவிலங்குகளையும் பாதுகாக்க அவர்களை ஊக்குவித்து வருகிறார். இன்று கிராமவாசிகள் ஒரு குழந்தை பிறந்த நாளில் 18 மரங்களையும், சிறுமிகளின் திருமணத்திற்கு 10 மரங்களையும் நட்டு வருகின்றனர்.
# ஜித்தன் 2

**ஜித்தன் 2** (*Jithan 2*) என்பது 2016ஆம் ஆண்டு வெளியான இந்திய தமிழ் திகில் நகைச்சுவை திரைப்படம் ஆகும். வின்சென்ட் செல்வா எழுதி, ராகுல் பரமஹம்சா இயக்கிய இந்த படம் *ஜித்தன்* (2005) இன் தொடர்ச்சியாகும், இப்படத்தில் ஜித்தன் ரமேஷ் மற்றும் சிருஷ்டி டங்கே ஆகியோர் முக்கிய வேடங்களில் நடித்துள்ளனர். இப்படத்தின் தயாரிப்புப் பணிகளானது 2013 திசம்பரில் தொடங்கியது. 2016 ஏப்ரல் 8 அன்று மோசமான விமர்சனங்களுடன் வெளியானது. இந்த படம் தெலுங்கில் *பீட்சா 3* என்ற பெயரில் மொழிமாற்றம் செய்யப்பட்டு 2018 இல் வெளியிடப்பட்டது. இப்படத்திற்கு பின்னணி இசையை இசைக்கலைஞர்களும் பின்னணி பாடகர்களுமான ஏ. எம். ராஜா, ஜிக்கி ஆகியோரின் பேரனான எஸ்வந்த் ராஜா அமைத்தார்.
# ஜித்தன் 2

## நடிகர்கள்

- ஜித்தன் ரமேஷ் சூரியாவாக
- சிருஷ்டி டங்கே பிரியாவாக
- மேகாலி அஞ்சலியாக
- மயில்சாமி (நடிகர்) வேணுகோபாலாக
- யோகி பாபு அண்ணையாவாக
- ஜார்ஜ் மரியன் சொம்பு விநாயகமாக
- ரோபோ சங்கர் காவல் அதிகாரியாக
- கருணாஸ் சூர்யாவை அறிந்த நபராக
- சோனா ஹைடன்
- சுவாமிநாதன்
- நெல்லை சிவா விஜயகுமாராக
- பரணிதரன் பரணிதரனாக
- சூப்பர்குட் சுப்பிரமணி
- கேசவா
- வெங்கல் ராவ்
- சாண்டி சாண்டியாக (சிறப்புத் தோற்றத்தில்)
# ஜித்தன் 2

## தயாரிப்பு

2013 செப்டம்பரில், ஆர். பி. எம் புரொடக்சன்ஸ் நிறுவனமானது 2005ஆம் ஆண்டு வெளியாகி வெற்றிபெற்ற திரைப்படமான *ஜித்தனின்* தொடர்ச்சியான ஒரு படத்திற்கான பணிகளை செய்யத் தொடங்கியது. அறிமுக இயக்குநர் ராகுல் இயக்குநராக ஆக்கப்பட்டார். முதல் படத்தை இயக்கிய வின்சென்ட் செல்வா திரைக்கதையை எழுதினார். இப்படத்தின் பணிகள் சென்னையில் முன்னேறி நடந்தது. ஜித்தன் 2 படத்திற்கான கதாநாயகியாக சிருஷ்டி டங்கே உறுதி செய்யப்பட்டார். பாடல்கள் தவிர படத்தின் அனைத்து பகுதிகளும் முடிந்த நிலையில், படம் 2014 சூலையில் நிறைவடையும் நிலையில் இருந்தது. படக் குழு 2014 இன் பிற்பகுதியில் தயாரிப்புக்குப் பிந்தைய பணிகளைத் தொடங்கியது. 2016 ஏப்ரல் 8 அன்று பட வெளியீட்டை இலக்காகக் கொள்ளப்பட்டது.
# ஜித்தன் 2

## வரவேற்பு

இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது. *சிஃபி* எழுதியது "பொதுவாக, மோசமாக தயாரிக்கப்பட்ட திரைப்படத்தில் கூட பேசுவதற்கு ஒருசில நேர்மறையான அம்சங்களைக் கொண்டிருக்கும், ஆனால் ஜித்தன் 2 ஒரு கொடுங்கனவு, இது நம் நினைவிலிருந்து விரைவாக அழிந்துவிட விரும்புவோம்". *டைம்ஸ் ஆப் இந்தியா* எழுதியது "ஜித்தன் -2 பேயை உள்ளடக்கிய, ஒரு திகில் படமாக கட்டணம் வசூலிக்கப்படுகிறது, ஆனால் படத்தைப் பார்த்தபின் நம்மைத் தொந்தரவு செய்யும் ஒரே விஷயம் - மற்றும் தூக்கமில்லாத இரவுகளில் கூட ஏற்படக்கூடிய - முடிவில்லாத கேள்விகள்."
# தகடு (திரைப்படம்)

**தகடு** (*Thagadu*) என்பது 2016ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். எம். தங்கதுரை எழுதி இயக்கிய இப்படத்தில் பிரபா, அஜய், சனம் ஷெட்டி ஆகியோர் முக்கிய வேடங்களில் நடித்துள்ளனர். இப்படமானது 2016 செப்டம்பர் 2 அன்று வெளியானது.
# தகடு (திரைப்படம்)

## நடிகர்கள்

- பிரபா
- அஜய்
- சனம் ஷெட்டி
- ராம் கிரண்
- விவின்
- பிரியங்கா சுக்லா
- ஆயிஷா
- ஆர். தீபக் ராஜ்
- ராஜ் கபூர் அரசனின் அமைச்சராக
- மிப்பு ரவுடியாக
- ராஜேந்திரன் குப்புசாமி
- எம். தங்காதுரை
- சபிதா ஆனந்த்
- நெல்லை சிவா பூங்கா அதிகாரியாக
- ஹசிகா தத் சிறப்புத் தோற்றத்தில்
# தகடு (திரைப்படம்)

## தயாரிப்பு

இப்படத்தில் சனம் ஷெட்டி இளவரசி வேடத்தில் நடித்தார். இப்படத்தில் கல்லூரி மாணவர்களாக பல புதுமுகங்கள் நடித்தனர். படத்தில் இடம்பெற்ற வரலாற்று காலகட்டப் பகுதிகள் ஆந்திராவின் கங்குண்டி கோட்டையில் படமாக்கப்பட்டன. இப்படத்தில் பிரபா, அஜய் ஆகியோர் முக்கிய வேடங்களில் நடித்தனர்.  
படத்தின் இசை வெளியீடானது 2016 சூலையில் நடந்தது. இதில் தமிழ் திரையுலகில் ஆளுமைகளான ஆர். கே. செல்வமணி, டி. சிவா, பேரரசு ஆகியோர் கலந்துகொண்டனர்.
# தகடு (திரைப்படம்)

## வெளியீடு

*டைம்ஸ் ஆப் இந்தியா* சமயம் படத்திற்கு ஐந்து நட்சத்திரங்களில் இரண்டை வழங்கியது. விமர்சகர் கதையை விமர்சிக்கும் போது வரலாற்றுக் கால காட்சிகளைப் பாராட்டினார். மலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார், கதை "பழையது" என்று கூறினார். திரைப்பட போர்ட்டல் இஃப்லிக்ஸ்.காமில் எழுதப்பட்ட விமர்சனத்தில், "கதையை குறுகிய காலத்தில் சித்தரிக்க முடியும், தேவையற்ற காட்சிகள் திரைப்படத்தை ஜவ்வாக இழுக்கிறது."
# பால் தத்தாத்ரேய திலக்

**பால் தத்தாத்ரேய திலக்** ((*Bal Dattatreya Tilak*) ஓர் இந்திய இராசயனப் பொறியாளராவார். தேசிய இரசாயன ஆய்வகத்தின் இயக்குநராகப் பணிபுரிந்துள்ளார். இந்திய அரசாங்கம் மூன்றாவது உயரிய குடிமை விருதான பத்மபூசண் விருதை 1972 ஆம் ஆண்டு பால் தத்தாத்ரேய திலக்கிற்கு வழங்கி சிறப்பித்துள்ளது.
# பால் தத்தாத்ரேய திலக்

## வாழ்க்கைக் குறிப்பு

பால் தத்தாத்ரேய திலக் 1918 ஆம் ஆண்டு செப்டம்பர் மாதம் 26 ஆம் நாள் இந்தியாவின் மகாராட்டிர மாநிலத்திலுள்ள கரஞ்சா நகரத்தில் பிறந்தார். இவருடைய தந்தை தத்தாத்ரேய தாமோதர் திலக் ஒரு துகில் பொறியாளராவார். புனேவிலுள்ள சர் பரசுராம்பாவு கல்லூரியில் பால் படித்தார். மும்பையிலுள்ள இராயல் அறிவியல் நிறுவனத்தில் துகில் வேதியியல் துறையில் 1939 ஆம் ஆண்டு பட்டம் பெற்றார். 1943 ஆம் ஆண்டில் துகில் வேதியியல் பிரிவில் முனைவர் பட்டமும் பெற்றார்.  
பால் தனது வாழ்க்கையில் பல சிறந்த விஞ்ஞானிகளுடன் பணியாற்றினார். 1960 ஆம் ஆண்டில் ஆர்வார்டு பல்கலைக்கழகத்தில் வேதியியலில் நோபல் பரிசு பெற்ற உட்வார்ட்டுடன் பணிபுரிந்தது ஓர் எடுத்துக்காட்டாகும்.  
சாயங்கள், பல்லினவளையச் சேர்மங்கள் மற்றும் சீடிராய்டுகள் எனப்படும் ஊக்கமருந்துகளின் வேதியியலை இவர் கற்பித்தார். இதே பாடப்பொருளுக்கான ஆராய்ச்சிகளை வழிநடத்தினார். இந்திய மற்றும் பன்னாட்டு அறிவியல் பத்திரிகைகளில் இருநூறுக்கும் மேற்பட்ட அறிவியல் ஆவணங்களை வெளியிட்டார். 95 மாணவர்களுக்கு வழிகாட்டியாகவும் இருந்துள்ளார்.  
மனைவி மற்றும் மூன்று குழந்தைகளுடன் வாழ்ந்த திலக் தனது 81 வயதில் இதயநோய் காரணமாக 1999 ஆம் ஆண்டு மே மாதம் 25 அன்று காலமானார்.
# நில்சா வாங்மோ

**நில்சா வாங்மோ** (Nilza Wangmo) (பிறப்பு: 1979கள்) ஒரு இந்திய உணவக உரிமையாளரும், வட இந்தியாவின் லடாக் பிராந்தியத்தின் உள்ளூர் உணவுக்கான ஆர்வலருமாவார். இவர் செய்த பணிகளுக்காக 2019இல் இந்தியாவில் பெண்களுக்கான மிக உயர்ந்த விருதான நாரி சக்தி விருது வழங்கி அங்கீகரிக்கப்பட்டது
# நில்சா வாங்மோ

## வாழ்க்கை

இந்தியாவின் லடாக்கின் லே மாவட்டத்திலுள்ள அல்ச்சி என்ற கிராமத்தில் 1979களில் பிறந்தார் . இவரது தந்தை இறந்தவுடன் இவரது தாய் தனது பெற்றோர்களின் கிராமமான *ஸ்டோக்* என்ற மலைகளால் சூழப்பட்ட கிராமத்தில் இவரை வளர்த்தார். அங்கு இவர் ஒரு தொண்டு நிறுவனப் பள்ளிக்குச் சென்றார். அதே நேரத்தில் இவரது தாயார் குறைந்த ஊதியத்தில் ஒரு தன்னார்வ தொண்டு நிறுவனத்தில் பணிபுரிந்தார். தனது கல்லூரித் தேவைகளுக்குக்கூட தொகை செலுத்த முடியாத நிலையில் இவரது குடும்பம் வறிய நிலையில் இருந்தது. இவரது தாயின் தந்தை 2014 இல் இறந்தார்.
# நில்சா வாங்மோ

## உணவகம்

வணிகக் கடனைப் பயன்படுத்தி வாங்மோ 2016இல் "அல்ச்சி கிச்சன்" என்ற உணவகத்தைத் தொடங்கினார். உணவகம் இவரது வீட்டிற்கு மேலேயே அமைந்திருந்ததால் சுற்றுலாப் பயணிகளுக்கும், மலையேறுபவர்களுக்கும் ஒரு ஈர்ப்பாக இருந்தது. தங்கள் உணவகத்த்தின் விளம்பரத்திற்காக சிறுதளவு கொஞ்சம் பணம் செலவிட்டனர். ஆனால் மூன்று ஆண்டுகளுக்குப் பிறகே வணிகம் நன்றாக விரிவடைந்தது. <
# இராஷ்மி உர்த்வரேஷ்

**இராஷ்மி உர்த்வர்தேஷ்** (Rashmi Urdhwareshe) (பிறப்பு 1959கள்) **இராஷ்மி ரனதே** என்ற பெயருடன் பிறந்த இவர், இந்தியாவைச் சேர்ந்த வாகன பொறியாளர் ஆவார். இவர் இந்திய தானியங்கி ஆராய்ச்சி சங்கத்தின் இயக்குநராக உள்ளார். மார்ச் 2020இல் இவர் இந்தியாவில் பெண்களுக்கு வழங்கப்படும் மிக உயர்ந்த நாரி சக்தி விருது விருதைப் பெற்றார்.
# இராஷ்மி உர்த்வரேஷ்

## வாழ்க்கை

உர்த்வர்தேஷ் 1959இல் நாக்பூரில் பிறந்தார்.
ராம் நாத் கோவிந்த், நாரி சக்தி விருதினை இராஷ்மி உர்த்வரேஷுக்கு வழங்கினார். உடன் மகளிருக்கான அமைச்சர் இசுமிருதி இரானி ]]
இவர் மின் பொறியியலில் பயிற்சி பெற்றார். மேலும் சோதனை இயந்திரங்களின் இயக்க உமிழ்வு கட்டுப்பாட்டில் கட்டுப்பாடுகளை உருவாக்க உதவுகிறார். உமிழ்வை அளவிடும் முறைகளை உருவாக்க இவர் உதவினார். இவரது நிபுணத்துவத்தின் பகுதிகளாக வாகன பாதுகாப்பு, வெளியேற்றக் கழிவு வளி, சுற்றுப்புற காற்றின் தரம், மின் இயக்கம், நிலையான போக்குவரத்து, வாகன ஒழுங்குமுறை, ஒத்திசைவு போன்றவை இருந்தது. மொத்த தர மேலாண்மையில் நிபுணராக இருந்த இவர், அந்தத் துறை சார்ந்த ஒரு புத்தகத்தையும் இணைந்து எழுதியுள்ளார். 2014 ஆம் ஆண்டில் இந்தியாவின் தானியங்கி ஆராய்ச்சி சங்கத்தின் அடுத்த இயக்குநராக தேர்வு செய்யப்பட்டார்.
# இராஷ்மி உர்த்வரேஷ்

## சொந்த வாழ்க்கை

இவரது கணவர் ஹேமந்த் உர்த்வர்தேஷும் ஒரு பொறியாளர். இராஷ்மி ஜெர்மனியில் ஆறு மாதங்கள் இருந்தபோது இவரது கணவர் பதினான்கு மாத குழந்தையான சரங் உர்த்வர்தேஷை கவனித்துக்கொண்டார்.
# மன் கௌர்

**சர்தார்னி மன் கௌர்** (*Sardarni Man(n) Kaur*, மார்ச் 1, 1916 - சூலை 31, 2021) ஓர் இந்திய தடகள விளையாட்டு வீரராவார். 100 ஆண்டுகளுக்கும் மேலான பிரிவுகளில் பல்வேறு நிகழ்வுகளுக்காக உலக சாதனைகளைப் படைத்துள்ளார். இவருக்கு 103 வயதாக இருந்தபோது இந்தியக் குடியரசுத் தலைவர் நாரி சக்தி விருது வழங்கினார்.
# மன் கௌர்

## வாழ்க்கை

பஞ்சாபி மட்டுமே பேசத்தெரிந்தவரான சுமார் ஐந்து அடி உயரமே இருக்கிறார். ஆனால், உலக முதுநிலை தடகளப் போட்டிகளில் பல தங்க பதக்கங்களை வென்றுள்ளார்.
# மன் கௌர்

## தடகளம்

இவர் தனது 93 வயது வரை தடகளத்தில் ஈடுபடவில்லை என்றாலும், 2016ஆம் ஆண்டில் இவர் அமெரிக்க முதுநிலை விளையாட்டில் ஒரு போட்டியில் வேகமாக ஓடினார். 2017 உலக முதுநிலை விளையாட்டுகளில் பங்கேற்பதற்காக இவர் பஞ்சாப் பல்கலைக்கழகத்தில் தவறாமல் பயிற்சி பெற்றார். இவர் பல ஆண்டுகளாக இருந்த தனது சொந்த உலக சாதனையை முறியடிக்க வேண்டும் என்ற நம்பிக்கையில் இருந்தார். 79 வயதைக் கடந்த இவரது மகன் குர்தேவ் சிங் இவரது பயிற்சியாளராக இருந்தார். ஓக்லாந்தில் நடந்த 2017 தடகளப் போட்டிகளில் இவர் 100 மீட்டர் ஓட்டத்தை 74 வினாடிகளில் முடித்தார்.
# கரோ தேரை

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | நீர்நில வாழ்வன |
| வரிசை: | வாலற்றன |
| குடும்பம்: | பபோனிடே |
| பேரினம்: | *வண்டிஜ்கோப்ரைனசு* |
| சிற்றினம்: | <div>***வ. கேரிப்பென்சிசு*** </div> |
| **<span>*வண்டிஜ்கோப்ரைனசு கேரிப்பென்சிசு*</span>**
(<small>சுமித்</small>, 1848) |  |
| வேறு பெயர்கள் |  |
| *பபோ கேரிப்பென்சிசு* <small>சுமித், 1848</small>  
*பபோ டியுபெர்குளோசசு* <small>போக்கேஜ், 1896</small>  
*பபோ கிராண்டி* <small>பெளள்ஜ்ர், 1903</small> | } |  
**கரோ தேரை,** **கரிப் தேரை** அல்லது **மலை தேரை** *(வண்டிஜ்கோப்ரைனசு கேரிப்பென்சிசு - Vandijkophrynus gariepensis)* பபோனிடே குடும்பத்தினைச் சார்ந்த தேரை வகைகளுள் ஒன்றாகும். இது தெற்கு நமீபியா, தென் ஆப்ரிக்கா, லெசோத்தோ, மற்றும் எசுவாத்தினி ஆகிய நாடுகளில் காணப்படுகிறது. இனப்பெருக்கம் நிரந்தர மற்றும் தற்காலிக நீர்நிலைகளில் (எ.கா., நீரோடைகள், நீர்வழிகள், ஏரிகள், மழைக் குளங்கள், குளம்பு அச்சிட்டுகளில் கூட) நடைபெறுகிறது. இந்த இனத்திற்குக் குறிப்பிடத்தக்க அச்சுறுத்தல்கள் எதுவும் இல்லை.
# கொச்சியின் வரலாறு

**கொச்சி** என்பது இந்தியாவின் கேரள மாநிலத்தில் எர்ணாகுளம் மாவட்டத்தில் அமைந்துள்ள ஒரு நகரம். கொச்சி கேரள தலைநகரமான திருவனந்தபுரத்தில் இருந்து 200 கிமீ தொலைவில் உள்ளது. ஆங்கிலயர் ஆட்சி ழரை மற்றும் பல நூற்றாண்டுகளாக, கொச்சி நகரம் பெயரிடப்பட்ட சுதேச அரசின் இடமாக இருந்தது.கொச்சி அதன் வரலாற்றை பல நூற்றாண்டுகளுக்கு முன்பே கண்டறிந்துள்ளது.கொச்சி நூற்றுக்கணக்கான ஆண்டுகளாக இந்திய மசாலா வர்த்தகத்தின் மையமாக இருந்தது.மேலும் பல கிரேக்கர்கள்,ரோமானியர்கள்,யூதர்கள்,அரேபியர்கள் மற்றும் சீனர்கள் இங்கு வர்த்தகம் செய்ததாக அறியபடுகிறது. 1341 ஆம் ஆண்டு பெரியார் நதியில் பெரும் வெள்ளப்பெருக்கு ஏற்பட்டதால் கொடுங்கல்லூர் துறைமுகம் அழிக்கப்பட்ட பின்னர் உலக வர்த்தக வரைபடத்தில் கொச்சி ஒரு குறிப்பிடத்தக்க இடத்தைப் பிடித்தது. ஜெங் ஹீவின் புதையல் கடற்படையின் 15ஆம் நூற்றாண்டில் கொச்சிக்கு விஜயம் செய்தபோது,அவரது கப்பலில் இருந்த மா ஹீவான் எழுதிய புத்தகங்களில் கொச்சியைப் பற்றிய ஆவணப்படுத்தப்பட்ட குறிப்புகள் உள்ளன. 1440 இல் கொச்சிக்கு விஜயம் செய்த இத்தாலிய பயணி நிக்காலா டா கான்டி எழுதிய கணக்குகளில் கொச்சியைப் பற்றிய குறிப்புகளும் உள்ளன.இன்று கொச்சி கேரளாவில் வணிக மையமாக உள்ளது, மற்றும் வேகமாக வளர்ந்து இந்தியாவில் பெருநகரங்கள் இரண்டாம் அடுக்குகளில் ஒன்றாகும்.
# கொச்சியின் வரலாறு

## வரலாற்றுக்கு முந்தையது

கொச்சியின் வரலாற்றுக்கு முந்தைய காலம் பற்றி அதிகம் தெரியவில்லை.கற்காலம் வசிப்பதற்க்கு தெளிவான சான்றுகள் எதுவும் கிடைக்கவில்லை.இப்பிராந்தியத்தில் வரலாற்றுக்கு முந்தைய வாழ்க்கையின் ஒரே சுவடு திரிபுனிதுராவில் காணப்படும் மென்ஹீர் ஆகும்.
# கொச்சியின் வரலாறு

## சுதேச ஆட்சி

கொச்சியின் ஆரம்பகால வரலாறு சரியாக ஆவணப்படுத்தப்படவில்லை.கி.பி 1341 இல் கொடுங்கல்லூரில் துறைமுகம் சரிந்த பின்னர் ஒரு வர்த்தக துறைமுகமாக கொச்சியின் முக்கியத்துழம் வளர்ந்தது.  
கி.பி 1102 ஆம் ஆண்டு குலசேகரன் பேரரசு ஆட்சிக்கு வந்த உடன் கொச்சி மாநிலம் உடைந்தது. 15 ஆம் நூற்றாண்டின் முற்பகுதியில் மலபார் கடற்கரையில்,காலிகட் மற்றும் கொச்சி ஆகியவை கடுமையான போட்டியில் இருந்தன, எனவே சீனாவின் மிங்வம்சம் கொச்சிக்கும் அதன் ஆட்சியாளர்க்கும் கெய்லி என சிறப்பு பதவி வழங்குவதன் மூலம் தலையிட முடிவு செய்தது.காலிகட் இப்பகுதியில் ஆதிக்கம் செலுத்தும் துறைமுக நகரமாக இருந்தது.ஆனால் கொச்சி அதன் முக்கிய போட்டியாளராக உருவெத்து வந்தது.ஐந்தாவது மிங் புதையல் பயணத்திற்காக,ஜெங் கொச்சியின் கெய்லிக்கு முத்திரையை வழங்கவும்,அவரது ராஜ்யத்தில் ஒரு மலையை ஜெங்குவோ ஜி ஷான்(நாட்டை பாதுகாக்கும் மலை) என வழங்கவும் அறிவுறுத்தப்பட்டார்.கொச்சி மிங் சீனாவின் பாதுகாப்பில் இருந்த வரை, காலிகாட்டின் ஜாமோரின் கொச்சியை ஆக்கிரமிக்க முடியவில்லே மற்றும் ஒரு இராணுவ மோதல் தவிர்க்கப்பட்டது.மிங் புதையல் பயணங்களை நிறுத்தியது கொச்சிக்கு எதிர்மறையான முடிவுகளைக் கொடுத்தது,ஏனெனில் காலிகட்டின் ஜாமோரின் இறுதியில் கொச்சிக்கு எதிராக ஒரு படையெடுப்பைத் தொடங்கினார்.15 ஆம் நூற்றாண்டின் பிற்பகுதியில்,ஜாமோர் கொச்சியை ஆக்கிரமித்து, துறைமுகத்தின் ராஜாவாக தனது பிரதிநிதியை நிறுவினார்.
# கொச்சியின் வரலாறு

## சுதேச ஆட்சி

### கொச்சியின் ஆட்சியாளர்கள்

1. உன்னி ரம்மன் கோயில் - 11 (1503–1537)
1. வீர கேரள வர்மா (1537–1565)
1. கேசவ ராமவர்மா (1565-1601)
1. வீரகரல வர்மா (1601-1615)
1. ரவிவர்மா (1615-1624)
1. வீர கேரள வர்மா (1624-1637)
1. கோதவர்மா (1637-1645)
1. வீர ரெயிரா வர்மா (1645-1646)
1. வீரகரல வர்மா (1645-1650)
1. ராமவர்மா (1650-1656)
1. ராணி கங்காதர லட்சுமி (1656-1658)
1. ராமவர்மா (1658–1562)
1. கோதவர்மா (1662-1663)
1. வீர கேரள வர்மா (1663-1687)
1. ராம வர்மா (1687-1693)
1. ரவி வர்மா (1693-1697)
1. ராம வர்மா (1697-1701)
1. ராம வர்மா (1701–1721)
1. ரவி வர்மா (1721-1731)
1. ராம வர்மா (1731–1746)
1. வீர கேரள வர்மா (1746-1749)
1. ராம வர்மா (1749–1760)
1. வீர கேரள வர்மா (1760–1775)
1. ராம வர்மா (1775-1790)
# கொச்சியின் வரலாறு

## வெளிநாட்டு ஆட்சி

கொச்சி பல வெளிநாட்டு சக்திகளின் ஆட்சியின் கீழ் இருந்தது, அந்த சமயத்தில் கொச்சியின் ராஜா இன்னும் பெயரிடப்பட்ட தலைவராக இருந்தார்.
# கொச்சியின் வரலாறு

## வெளிநாட்டு ஆட்சி

### போர்த்துகீசிய காலம் (1503−1663)

இந்தியாவில் முதல் ஐரோப்பிய குடியேற்றின் காட்சியாக கொச்சி இருந்தது.1503 முதல் 1663 வரை கொச்சி ராஜா என்ற பெயரில் போர்ச்சுகல் ஆட்சி செய்தது.கொச்சி 1510 வரை போர்த்துகீசிய இந்தியாவின் தலைநகராக இருந்தது.1530 ஆம் ஆண்டில், செயிண்ட் பிரான்சில் சேவியர் வந்து ஒரு கிறிஸ்தவ பணியை நிறுவினார்.
# கொச்சியின் வரலாறு

## வெளிநாட்டு ஆட்சி

### டச்சு காலம் (1663−1773)

போர்ச்சுகீசிய ஆட்சியால் வெறுப்படைத்த அரச குடும்பதை சேர்ந்தவர்கள் டச்சுக்காரர்கள் உதவிவை கோரினார்.டச்சுக்காரர்கள் வெற்றிகரமாக கொச்சியை கைப்பற்றி 1664 இல் கொச்சி கோட்டை நகராட்சியை நிறுவினர்.
# கொச்சியின் வரலாறு

## வெளிநாட்டு ஆட்சி

### ஆங்கிலயர் காலம்

1814 ஆம் ஆண்டில் ஆங்கிலோ-டச்சு ஒப்பந்தத்தின்படி, கொச்சி மற்றும் அதன் பிரதேசம் மலயா தீவுக்கு ஈடாக ஐக்கிய இராச்சியத்திற்க்கு ஒப்படைக்கப்பட்டன.
# கொச்சியின் வரலாறு

## சுதந்திரத்திற்க்குப் பிந்தைய காலம்

1947 இல், ஆங்கில காலனித்துவ ஆட்சியில் இருந்து இந்தியா சுதந்திரம் பெற்றது.இந்திய ஒன்றியத்தில் விருப்பத்துடன் இணைந்த முதல் சுதேச மாநிலம் கொச்சின்.
# கத்தார் (பாடகர்)

**கத்தார்** (*Gaddar*, ) **கதர்** எனவும் பரவலாக அழைக்கப்படும் **கும்மாடி விட்டல் ராவ்** (*Gummadi Vittal Rao*, 1949 – 6 ஆகத்து 2023) ஓர் இந்தியக் கவிஞர், புரட்சிகர நாட்டுப்புறப் பாடகர் மற்றும் சமூக ஆர்வலர் ஆவார். கதர் 2010 வரை இந்தியப் பொதுவுடமைக் கட்சி (மார்க்சியம்-லெனினியம்) இயக்கத்தில் தீவிரமாக இருந்தார், பின்னர் தெலங்காணாவின் மாநிலத்துக்கான இயக்கத்தில் சேர்ந்தார்.
# கத்தார் (பாடகர்)

## ஆரம்ப கால வாழ்க்கை

கதர் 1980 களில் இந்திய கம்யூனிஸ்ட் கட்சி (மார்க்சிஸ்ட்-லெனினிச) மக்கள் போரில் உறுப்பினரானார் . அதன் கலாச்சார பிரிவின் ஒரு பகுதியாக இருந்தார்.  
2010 வரை நக்சல் இயக்கத்தில் தீவிரமாக செயல்பட்ட பின்னர், தன்னை அம்பேத்கரை தீவிரமாக பின்பற்றக்கூடியவராக அடையாளப்படுத்திக் கொண்டார். 1910 களில் பஞ்சாபில் பிரித்தானிய காலனித்துவ ஆட்சியை எதிர்த்த சுதந்திரத்திற்கு முந்தைய கதர் கட்சிக்கு நன்றி செலுத்தும் விதமாக இவர் தனது பெயரை கதர் என மாற்றிக்கொண்டார். எதிராக 2010 ல் கொல்கத்தாவில் ]]
# கத்தார் (பாடகர்)

## மறைவு

கத்தார் 2023 சூலை 20 இல் இதய நோய்க்காக ஐதராபாது மருத்துவமனையில் சேர்க்கப்பட்டு, ஆகத்து 3 இல் அறுவை சிகிச்சை செய்யப்பட்டது. 2023 ஆகத்து 6 இல் சிகிச்சை பலனின்றி மருத்துவமனையில் தனது 74-ஆவது அகவையில் உயிரிழந்தார்.
# கத்தார் (பாடகர்)

## விருதுகள்

நந்தி விருது :
- 2011 - *தெலுங்கானாவுக்கான* சிறந்த ஆண் பின்னணி பாடகருக்கான நந்தி விருது - *ஜெய் போலோ* திரைப்படத்திற்காக
# அபிமன்யு சமந்தசின்காரா

**அபிமன்யு சமந்தசின்காரா** (Abhimanyu Samantasinhara 23 பிப்ரவரி 1760 - 15 ஜூன் 1806) ஓர் ஒடியக் கவிஞர் ஆவார். இவர் ஜாஜ்பூரில் உள்ள பலியாவில் பிறந்தார். பாகா கீதை ( புலி பாடல்), சதே கீதை ( பறவை பாடல்) போன்ற பல ஒடியா நாட்டுப்புறப் பாடல்களை எழுதியுள்ளார். ராதைக்கும் கிருட்டிணருக்கும் இடையிலான காதல் குறித்து பல கவிதைகளை எழுதியுள்ளார். பிடக்த சிந்தாமணி இவரது சிறந்த படைப்பாகக் கருதப்படுகிறது.
# அபிமன்யு சமந்தசின்காரா

## வாழ்க்கை

இவர் பிப்ரவரி 23, 1760 அன்று ஜாஜ்பூரின் பாலியா கிராமத்தில் பிறந்தார். பாலியா கிராமம் ஜாக்பூரின் புகழ்பெற்ற பௌத்த இடமான ரத்னகிரி மகாவிகாராவுக்கு அருகில் அமைந்துள்ளது. இவரது தந்தை இந்திரஜீதா சமந்தசிங்கருக்கு குழந்தை இல்லை. ஆனால் அபிமன்யு ஒரு பிராமண சதானந்தா கபிசுர்ய பிரம்மாவின் வழிபாட்டின் காரணமாக பிறந்ததாகக் கூறப்படுகிறது. அவர் அபிமன்யுவின் ஆசிரியராக இருந்தார். அவர் தனது முதல் கவிதையை 9 வயதில் எழுதியிருந்தார்.
# அபிமன்யு சமந்தசின்காரா

## இலக்கியப் படைப்புகள்

- பிடக்த சிந்தமணி
- பிரேமா கலா
- ரசபதி
- சுலக்கியானா
- பிரேமா தரங்கிணி
- பாகா கீதை
- சாதே கீதை
- போல் ஹன்
- பிரேமா (ப்ரீத்தி) சிந்தமணி  
இவரது இலக்கியப் படைப்பு பிடக்த சிந்தமணி ஒடியா இலக்கியத்தின் மதிப்புமிக்க நூலாகக் கருதப்படுகிறது. சில பிரபலமான ஓடிய கவிதை வெளிப்பாடுகள் (சாந்தா- ଛାନ୍ଦ) இங்கே காணப்படுகின்றன, எ.கா. கதமலியா, பூலதோலா போன்றவை. இந்த பெயர்களை கவிஞரின் புனைபெயர் என்று அழைக்கலாம். இவரைப் பற்றிய கூடுதல் தகவல்களை இந்த புத்தகத்திலிருந்து பெறலாம்.  
அவரது தந்தை இந்திரஜீதா சமந்தசிங்கரா பற்றிய தகவல்களும் இங்கு விவரிக்கப்பட்டுள்ளன. அவர் அந்த இடத்தின் ராஜா என்று எழுதப்பட்டுள்ளது, மேலும் அவர் , இவரை எழுத ஊக்குவித்தாகவும் கூறப்பட்டுள்ளது.
# மதன் கோபால் சிங்

**மதன் கோபால் சிங்** (Madan Gopal Singh பிறப்பு 1950, அமிர்தசரஸ்) ஓர் இந்திய இசையமைப்பாளர், பாடகர், பாடலாசிரியர், நடிகர், திரைக்கதை எழுத்தாளர், திரைப்படக் கோட்பாட்டாளர், ஆசிரியர் மற்றும் பலமொழி பேசும் வல்லமை கொண்டவர் ஆவார். இவர் தற்போது புது தில்லியில் உள்ள நேரு நினைவு அருங்காட்சியகம் மற்றும் கோளமுகத்தில் மூத்த ஆய்வாளராக உள்ளார். சத்யாவதி கல்லூரியில் இவர் ஆங்கில இலக்கியங்களை கற்பித்தார்.இவரது தந்தை பரவலாக அறியப்பெற்ற ஹர்பஜன் சிங் (கவிஞர்) ஆவார்.
# மதன் கோபால் சிங்

## எழுதுதல்

விமர்சகர்களால் பாராட்டினைப் பெற்ற *கிஸ்ஸா எனும்* திரைப்படத்திற்கு இவர் வசனம் மற்றும் பாடல்களை எழுதினார். *ரசயாத்ரா* எனும் திரைப்படத்திற்கு இவர் திரைக்கதை எழுதினார். இந்தத் திரைபப்டம் 1995 ஆம் ஆண்டிற்கான சிறந்த குறும்படத்திற்கான தேசிய விருது வென்றது. இப்படத்தை நந்தன் குத்யாடி இயக்கியுள்ளார். மறைந்த, ரித்விக் குமார் கதக்கின் வாழ்க்கையினை அடிப்படையாகக் கொண்ட *நதிர் நாம்* எனும் திரைப்படத்திற்கு இயக்குநர் அனுராக் சிங்குடன் இணைந்து திரைக்கதையினையும் வசனம் மற்றும் பாடல்களையும் எழுதியுள்ளார். இந்த படம் ஜி.அரவிந்தன் விருதையும், சான்சிபார் சர்வதேச திரைப்பட விழா 2002 இல் சில்வர் தோவ் விருதினையும் வென்றது .  
1984 ஆம் ஆண்டு சீக்கிய எதிர்ப்பு கலவரத்தை அடிப்படையாகக் கொண்ட *கயா தரன்* என்ற திரைப் படத்திற்காக அவர் வசனங்களை எழுதினார். சஷி குமார் இயக்கியுள்ள இப்படம் 2004 ஆம் ஆண்டு ஜி அரவிந்தன் விருதை வென்றது.  
டைம்ஸ் மியூசிக், 2007 தயாரித்த *ட்ரூத்* என்ற பாடல் தொகுதிக்கும், உஸ்தாத் அம்ஜத் அலிகானின் இசையமைப்பிற்காகவும், பங்கஜ் உதாஸ் பாடிய பாடல்களுக்காகவும், மியூசிக் டுடே அக்டோபர் 2007 இல் தயாரித்த *யாரா* பாடல்களுக்கான பாடல் வரிகளையும் எழுதினார்.
# மதன் கோபால் சிங்

## இசை

2003 ஆம் ஆண்டு லோகார்னோ திரைப்பட விழாவில் சிறந்த திரைப்பட விருதை வென்ற பிரெஞ்சு-ஜெர்மன்-பாகிஸ்தான் கூட்டு தயாரிப்பான *காமோஷ் பானி* எனும் திரைப்படத்திற்கு அவர் இசையமைத்தார்.
# சுவேந்து அதிகாரி

சுவேந்து அதிகாரி, 2009-இல் அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார். இவர் தன்னை எதிர்த்து போட்டியிட்ட இந்தியப் பொதுவுடமைக் கட்சி (மார்க்சிஸ்டு) கட்சியின் வேட்பாளர் லெட்சுமன் சந்திர சேத்தை 1,72,958 வாக்குகள் வித்தியாசத்தில் தோற்கடித்தார். இவர் 19 டிசம்பர் 2020-இல் அகில இந்திய திரிணாமுல் காங்கிரசு கட்சியிலிருந்து விலகி பாரதிய ஜனதா கட்சியில் இணைந்தார்.  
2021 மேற்கு வங்காள சட்டமன்றத் தேர்தலில் இவர் நந்திகிராம் சட்டமன்றத் தொகுதியில் போட்டியிட பாரதிய ஜனதா கட்சி வேட்பாளராக 12 மார்ச் 2021 அன்று வேட்பு மனு தாக்கல் செய்துள்ளார்.  
இவரது தந்தை சிர்சார் அதிகாரி மற்றும் தம்பி திபேந்து அதிகாரி மேற்கு வங்க அரசியல்வாதிகள் ஆவார்.
# சுவேந்து அதிகாரி

## தேர்தல் வரலாறு

- 1995 : இந்திய தேசிய காங்கிரசு கட்சியின் சார்பாக கொந்தை நகராட்சியின் வார்டு கவுன்சிலராக தேர்ந்தெடுக்கப்பட்டார்.
- 2006 :அகில இந்திய திரிணாமுல் காங்கிரசு சார்பாக கந்தி தட்சின் சட்டமன்றத் தொகுதி உறுப்பினராகத் தேர்ந்தெடுக்கப்பட்டார்.
- 2009 : அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார்.
- 2014 : அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார்.
- 2016 : அகில இந்திய திரிணாமுல் காங்கிரசு சார்பாக நந்திகிராம் சட்டமன்றத் தொகுதியிலிருந்து மேற்கு வங்க சட்டமன்றத்திற்கு தேர்ந்தெடுக்கப்பட்டார். 21 டிசம்பர் 2020-இல் சட்டமன்ற உறுப்பினர் பதவியிலிருந்தும், திரிணாமுல் காங்கிரசிலிருந்தும் விலகினார்.
- 2021: பாரதிய ஜனதா கட்சியின் சார்பாக 2021 வங்காள சட்டமன்றத் தேர்தலில் மீண்டும் நந்திகிராம் சட்டமன்றத் தொகுதியில், முதலமைச்சர் மம்தா பானர்ஜியை எதிர்த்து போட்டியிட்டு, 1956 வாக்குகள் வித்தியாசத்தில் வெற்றி பெற்றார்.
# ககனப்பள்ளி ராதா தேவி

**ககனபள்ளி ராதா தேவி** (Kagganapalli Radha Devi) இந்தியாவைச் சேர்ந்த ஆர்வலர் ஆவார். இந்துக் கோவில்களில் தலையை மொட்டியடிப்பதற்கு ஆண் முடிதிருத்தும் பணியாளர்களை மட்டுமே பயன்படுத்துவதற்கு எதிர்ப்பு தெரிவித்து வெற்றி பெற்றார். திருமலை திருப்பதி தேவஸ்தானம் பெண் முடிதிருத்தும் பணியாளர்களை நியமிக்க ஒப்புக்கொண்டது. இவரது பணியினை அங்கீகரித்து நாரி சக்தி விருது வழங்கப்பட்டது.
# ககனப்பள்ளி ராதா தேவி

## வாழ்க்கை

இவர், ஆந்திரப் பிரதேச பெண்கள் முடிதிருத்தும் சங்கத்தின் தலைவராகவும், திருமலை திருப்பதி தேவஸ்தானத்தின் மகளிர் முடிதிருத்தும் சங்கத்தின் தலைவராகவும் இருக்கிறார். பெண்கள் என்பதால் இந்துக் கோயில்களில் தாங்கள் ஒதுக்கப்படுவதாக கோயிலில் முடிதிருத்தும் பெண்கள் இவரிடம் தெரிவித்தனர். இவர், அவர்களின் வழக்கை வென்றெடுக்க முடிவு செய்தார்.
# ககனப்பள்ளி ராதா தேவி

## செயல்பாடுகள்

பெண்கள் பகுதி 97 , 99 இல் பெண்களுக்கு முடி எடுக்கப்படுகிறது]]
ஆந்திராவின் திருமலையில் உள்ள வெங்கடாசலபதி கோயிலில் பல பக்தர்கள் தினமும் கடவுளுக்கு மொட்டையடித்துக் கொள்கிறார்கள். அனைத்துலக பெண்கள் நாள் அன்று புது தில்லியிலுள்ள குடியரசுத் தலைவர் இல்லத்தில் இந்த விருதுகள் வழங்கப்பட்டன.
# லூசி குரியன்

**சகோதரி லூசி குரியன்** (Sister Lucy Kurien) இந்தியாவின் புனேவைத் தலைமையிடமாகக் கொண்ட, *மஹெர்* என்ற அமைப்பின் நிறுவன இயக்குனராவார். இது வன்முறையால் பாதிக்கப்பட்ட பெண்கக், ஆதரவற்ற பெண்கள் மற்றும், குழந்தைகளுக்கான இடைநம்பிக்கையான ஒரு அமைப்பாகும்.
# லூசி குரியன்

## வாழ்க்கை

தென்னிந்தியாவின் கேரள மாநிலத்தில் பிறந்த சகோதரி லூசி தனது பன்னிரண்டு வயதில் ஒரு சிறப்பான கல்வியைப் பெறுவதற்காக மும்பைக்குச் சென்றார். மும்பை நகரத்தின் சேரிகளில் வசிக்கும் ஏழைகளின் நிலைமை கண்டது இவரது முதல் அறிமுகமாகும். பத்தொன்பது வயதில், இவர் கன்னியாஸ்திரி ஆக வேண்டும் என்று முடிவு செய்து ஹோலி கிராஸ் அமைப்பில் சேர்ந்தார். ஹோலி கிராஸ் நிறுவனம் இது கற்பித்தல் மற்றும் செவிலியத்தில் கவனம் செலுத்தியது.  
இருப்பினும், பின்னர், அன்னை தெரேசாவின் பணிகளால் இவர் ஈர்க்கப்பட்டார். மேலும் தான் உதவ விரும்பும் மக்களுடன் நெருக்கமாக இருக்க விரும்பினார். ஏழைகளின் வாழ்க்கையுடன் நேரடியாகத் தொடர்பு கொள்ள முடிவெடுத்து அவர்களுடனேய்யெ தங்கினார். வன்முறையால் பாதிக்கப்பட்ட பெண்களுக்கு உதவ ஹோலி கிராஸ் கான்வென்ட்டின் சகோதரி நொய்லின் பிண்டோ என்பவரால் நிறுவப்பட்ட "ஹோப்" அமைப்பில் 1989இல் சேர்ந்தார். தன்னிடம் உதவி கேட்டு வந்த ஒரு கர்ப்பிணிப் பெண்ணின் கண்வன் மது அருந்திவிட்டு அவளை தீயிட்டு எரித்தார். இதனால் அவளும் அவளது குழந்தையும் இறந்தனர். சமூக சேவையில் சிறந்து விளங்குவதற்கான டி.சி.சி.ஏ.ஏ விருது 2010, உலகளாவிய மகளிர் தலைமைத்துவ விருது 2011, பால் ஹாரிஸ் சக கூட்டளார், ஆண்டின் சிறந்த வனிதா விருது ஆகியவையும் இவரது விருதுகள் பட்டியலில் அடங்கும்.  
இவரும் இவரது அமைப்பும் இந்திய தொலைக்காட்சியில் ஆமிர் கான் தொகுத்து வழங்கிய பிரபல நிகழ்ச்சியான சத்யமேவ் ஜெயதே என்ற நிகச்சியில் இடம் பெற்றனர். மேலும், வத்திக்கான் வானொலியிலும் பல முறை இடம்பெற்றுள்ளார். 2015 ஆம் ஆண்டில், கிளிண்டன் குளோபல் முன்முயற்சியில் கலந்து கொள்ள இவர் அழைக்கப்பட்டார். மே 2017 இல், மஹெருக்கு ஐக்கிய நாடுகள் பொருளாதார மற்றும் சமூக சபை ஒரு "சிறப்பு ஆலோசனை அந்தஸ்து " வழங்கியது.
டன் லூசி]]
சகோதரி லூசி போப் பிரான்சிசு, இந்தியப் பிரதமர் நரேந்திர மோதி, முன்னாள் அமெரிக்க அதிபர் பில் கிளிண்டன் ஆகியோரை வெவ்வேறு சந்தித்துள்ளார்.
# பாகன் செராய்

**பாகன் செராய்** *(Bagan Serai)* மலேசியா, பேராக் மாநிலத்தில், கிரியான் மாவட்டத்தில் உள்ள ஒரு நகரம்.பினாங்கு பெருநகரத்தில் இருந்து 52 கி.மீ. தொலைவில் அமைந்துள்ளது. கிரியான் நெல் அறுவடை திட்டத்தின் கீழ், பாகன் செராய் நகரம் ஒரு முக்கியமான நெல் சேகரிப்பு மையமாக விளங்குகிறது. இதற்கு கிரியான் நீர்ப் பாசனத் திட்டம் (*Kerian Irrigation Scheme*) என்றும் பெயர். மலேசியாவில் மிகப் பழைமையான நீர்ப் பாசனத் திட்டம் ஆகும்.  
மலாய் மொழியில் “பாகன்” எனும் சொல்லுக்குப் படகுகள் அணையும் இடம் அல்லது சில வணிக நடவடிக்கைகளுக்குத் தரையிறங்கும் இடம் என்று பொருள். “செராய்” என்றால் எலுமிச்சை புல். மலாய் மக்கள் உணவில் பெரும்பாலும் பயன்படுத்தப்படும் ஒரு மூலிகை. இது இங்கு பெரும் அளவில் உற்பத்தி செய்யப் படுகிறது.
# பாகன் செராய்

## அமைவிடம்

பாகன் செராய் நகருக்கு அருகில் செமாங்கோல்; அலோர் பொங்சு; பாரிட் புந்தார்; கோலா குராவ்; கோலா கூலா நகரங்கள் உள்ளன. பாகன் செராய் நாடாளுமன்றத் தொகுதியின் பெயரும் பாகன் செராய் என்று அழைக்கப் படுகிறது. இந்த நகரத்தைச் சுற்றிலும் நிறைய ரப்பர், செம்பனைத் தோட்டங்கள் உள்ளன.  
கிரியான் மாவட்டத்தில் 8 துணை மாவட்டங்கள் உள்ளன. அவையாவன: பாரிட் புந்தார்; பாகன் தியாங்; தஞ்சோங் பியாண்டாங்; கோலா குராவ்; பெரியா; பாகன் செராய்; குனோங் செமாங்கோல்; மற்றும் செலின்சிங். இவற்றுள் பாகன் செராய் ஒன்றாகும்.
# பாகன் செராய்

## மக்கள் தொகையியல்

இங்குள்ள மலாய் குடியிருப்பாளர்களில் பெரும்பாலோர் இந்தோனேசியாவின் பஞ்சர்மாசின் எனும் இடத்தில் இருந்து குடிபெயர்ந்தவர்கள். உள்ளூர் பேச்சுவழக்குகளில் இவர்கள் பேசும் மொழியை பஞ்சர் மொழி என்று அழைக்கிறார்கள். இவர்கள் ஒரு தனித்துவமான பேச்சு வழக்கைக் கொண்டு உள்ளனர்.  
இவர்கள் பேசும் மொழி பெரும்பாலான மக்களுக்கு புரியவில்லை. ஆனால் அனைத்து மலேசியர்களையும் போலவே இவர்கள் ழக்கமான மலாய் மொழியைப் பேசுகிறார்கள்.  
இங்குள்ள கடைகள் பெரும்பாலும் சீனர் மலாய்ச் சந்ததியினருக்கு சொந்தமானவையாக உள்ளன. இந்தியர்கள் கணிசமான அளவு ரப்பர் தோட்டங்களில் வேலை செய்கிறார்கள். மலாய் மக்கள் விவசாய நடவடிக்கைகளில் ஈடுபட்டு உள்ளனர். பாகன் செராயில் அதிகமாக நெல் வயல்கள்; செம்பனை தோட்டங்கள் உள்ளன.
# பாகன் செராய்

## போக்குவரத்து

பொது போக்குவரத்தைப் பொறுத்த வரையில் தி ரெட் ஆம்னிபஸ் (The Red Omnibus) எனும் தனியார் நிறுவனம் நிர்வகிக்கிறது. பாகன் செராய் நகரம் ஒரு முக்கியப் பேருந்து நிலையத்தைக் கொண்டு உள்ளது. பாகன் செராய் புதிய நகரத்தில் பாகன் செராய் பிரதான சந்தைக்கு அருகில் அமைந்து உள்ளது. பேருந்து நிலையத்தில் வாடகைக்கார் சேவையும் உள்ளது.  
விரைவு பேருந்துகள் பாகன் செராய் நகரில் இருந்து கோலாலம்பூர்; ஜார்ஜ் டவுன்; கூலிம்; அலோர் ஸ்டார்; ஈப்போ உள்ளிட்ட பல்வேறு நகரங்களுக்கு செல்கின்றன. ஓர் இரயில் நிலையமும் உள்ளது. ஈப்போ - பாடாங் பெசார் மின்மயமாக்க இரட்டைக் கண்காணிப்புத் திட்டத்திற்கு (Ipoh-Padang Besar Electrified Double Tracking Project) முன்னர், இந்தப் பாகன் செராய் இரயில் நிலையம் மேம்படுத்தப்பட்டது.
# பாகன் செராய்

## பாகன் செராய் தமிழர்கள்

1850-ஆம் ஆண்டுகளில் இந்த நகரத்தின் சுற்றுப் பகுதிகளில் காபி; கரும்பு தோட்டங்கள் திறக்கப் பட்டன. அந்தத் தோட்டங்களில் வேலை செய்வதற்கு தமிழ்நாட்டில் இருந்து ஆயிரக்கணக்கான தமிழர்கள் கங்காணி முறையில் கொண்டு வரப்பட்டார்கள்.  
அவ்வாறு கொண்டு வரப்பட்ட தமிழர்கள் ஒப்பந்தக் காலம் முடிந்ததும்; அவர்களுக்கு நிலம் வழங்கி அதில் வீடு கட்டிக் கொள்ளவும்; காய்கறிகள் பயிரிட்டுக் கொள்ளவும் ஓர் உடன்பாடு நடைமுறைக்கு வந்தது. அந்த வகையில் முதல் தமிழர் குடியிருப்புப் பேட்டை இந்தப் பாகன் செராய் இடத்தில் தான் வழங்கப்பட்டது.  
மலாயா தமிழர்கள் வரலாற்றில் இது ஒரு மைல் கல் என்று சொல்லப் படுகிறது. 1884-ஆம் ஆண்டு 700 ஏக்கர் நிலத்தில் 400 தமிழர்களுக்கு நிலம் வழங்கப்பட்டது. ஒவ்வொரு குடும்பத்திற்கும் ஐந்து ஏக்கர் நிலம் கிடைத்தது.  
நெகிரி செம்பிலான் மாநிலத்திலும் இவ்வாறு ஒப்பந்த முறையில் கொண்டு வரப்பட் தமிழர்களுக்கும் நிலம் வழங்கப்பட்டது. 1932-ஆம் ஆண்டில் இராமநாதபுரம் (சுவா) என்ற கிராமத்தில் 243 ஏக்கர் நிலம் தரப்பட்டது. அப்போது அங்கு வாழ்ந்த தமிழர்கள் அவர்களின் தமிழக மாவட்டத்தின் பெயர் இராமநாதபுரம் என்பதையே இங்கும் வைத்தனர். ரப்பர் தோட்டங்களில் 20 ஆண்டுகள் வேலை செய்தவர்களுக்கு நிலம் கொடுக்கப்பட்டது.  
தீபகற்ப மலேசியாவில் அதிகமாகத் தமிழர்கள் வாழும் இடங்களில் பாகன் செராய் நகரமும் ஒன்றாகும். இந்தியர்கள் கிராமம் (Kampung India) எனும் பெயரில் இங்கு ஒரு கிராமம் உள்ளது.
# பாகன் செராய்

## பாகன் செராய் தமிழ்ப்பள்ளி

பாகன் செராய் தமிழ்ப்பள்ளி 1913-ஆம் ஆண்டில் தொடங்கப்பட்டது. முதலில் பாகன் செராய் அரசு தமிழ்ப்பள்ளி என்று அழைக்கப்பட்டது. 1920-ஆம் ஆண்டில் ஜாலான் மாக்காமா எனும் நீதிமன்றச்சாலைக்கு அருகே ஒரு துணைக் கட்டடம் கட்டப்பட்டது. 1978-ஆம் ஆண்டில் மூன்றாவது மலேசியத் திட்டத்தின் கீழ் ஓட் இரட்டைமாடி கட்டடம் கட்டப்பட்டது. அந்தக் கட்டடத்தில் 3 வகுப்பறைகள், ஓர் அலுவலகம், ஒரு நூல் நிலையம், ஒரு கிடங்கு மற்றும் ஒரு சிற்றுண்டிச் சாலை இயங்கின.  
பின்னர் 5.10.1990 டிசம்பர் 5-ஆம் தேதி 4 வகுப்பறைகளைக் கொண்ட ஒரு துணைக் கட்டடம் கட்டப்பட்டது. அப்போதைய ம.இ.கா.வின் தலைவர் துன் சாமிவேலு அவர்களால் அதிகாரப்பூர்வமாகத் திறந்து வைக்கப்பட்டது. 2001-ஆம் ஆண்டில் இந்தப் பள்ளிக்கு நூறாயிரம் மலேசிய ரிங்கிட் ஒதுக்கீடு செய்யப்பட்டது. இந்த ஒதுக்கீட்டின் மூலம் 2 வகுப்பறைகள் கூடுதலாகக் கட்டப்பட்டன. பள்ளியின் அலுவலகம், ஆசிரியர் அறை மற்றும் கழிவறைகள் தரம் உயர்த்தப்பட்டன.
# பாகன் செராய்

## பாகன் செராய் தமிழ்ப்பள்ளி

### தலைமையாசிரியர் ஜெயகோபாலன்

2002-ஆம் ஆண்டில் 13 கணினிகளுடன் அடங்கிய ஒரு கணினியகம் கட்டப்பட்டது. பின்னர் 2003-ஆம் ஆண்டில் பாலர் பள்ளி இயங்கத் தொடங்கியது. இரு வேளை பள்ளியாக இயங்கி வந்த இந்தப் பள்ளி, ஒரு வேளை பள்ளியாக இயங்குவதற்கு அரசு அனுமதி வழங்கியது. அந்த வகையில் 2011-ஆம் ஆண்டில் ஒன்பதாவது மலேசியத் திட்டத்தின் புதிதாக நான்கு மாடி கட்டடம் கட்டி முடிக்கப்பட்டது.  
இந்தப் பள்ளியின் மாணவர் எண்ணிக்கை 323. ஆசிரியர் எண்ணிக்கை 26. தலைமையாசிரியர் ஜெயகோபாலன். இவருடைய காலத்தில் இந்தப் பள்ளி நன்கு வளர்ச்சி கண்டது. பல அரிய சேவைகளை வழங்கி இருக்கிறார். தற்சமயம் பொறுப்பில் இருந்து ஓய்வு பெற்று விட்டாலும் அவ்வப்போது தன்னால் இயன்ற சேவைகளைத் தொடர்ந்து செய்து வருகிறார்.
# சுபி ஜேக்கப் ஜார்ஜ்

**சுபி ஜேக்கப் ஜார்ஜ்** (*Subi Jacob George*) என்பவர் கேரளாவினைச் சார்ந்த இந்தியக் கரிம வேதியியலாளர். இவர் மூலக்கூறு வேதியியல், பொருளறிவியல் மற்றும் பலபடி வேதியியல் ஆகிய துறைகளில் பணியாற்றியதன் காரணமாக நன்றாக அறியப்பட்டவர். இவரது ஆராய்ச்சி ஆர்வங்களில் கரிம மற்றும் மூலக்கூறு தொகுப்பு, செயல்பாட்டுக் கரிமபொருட்கள், சூப்பர்மாலிகுலர் பலபடி, கைரல் பெருக்கம் மற்றும் கலப்பின பொருட்கள் அடங்கும்.
# சுபி ஜேக்கப் ஜார்ஜ்

## கல்வி மற்றும் தொழில்

கேரள மாநிலம் மகாத்மா காந்தி பல்கலைக்கழகத்தில் வேதியியலில் இளநிலை பட்டமும், கரிம வேதியியலில் முதுநிலை பட்டமும் பெற்றார். 2004ஆம் ஆண்டில், திருவனந்தபுரத்தின் தேசிய இடைநிலை அறிவியல் மற்றும் தொழில்நுட்ப நிறுவனத்தில் கரிம வேதியியலில் முனைவர் பட்டம் பெற்றார்.
# சுபி ஜேக்கப் ஜார்ஜ்

## தேர்ந்தெடுக்கப்பட்ட வெளியீடுகள்

- ஆப்டோ-எலக்ட்ரானிக்ஸ் சூப்பர்மாலிகுலர் பொருட்கள்.
- திடமான மேற்பரப்புக்கு எதிராக ஆச்சிரல் மூலக்கூறுகளை அடைப்பதன் மூலம் வளர்ந்து வரும் கரைப்பான்-தூண்டப்பட்ட ஹோமோகிராலிட்டி.
- ஒலிகோவின் சுருள்-சுருள் ஜெல் நானோ கட்டமைப்புகள் (பி-ஃபைனிலினெவிலிலீன்) கள்: ஒரு உறுதியான lation- ஒருங்கிணைந்த அமைப்பின் உயர்-வரிசை சூப்பர்மாலிகுலர் சுய-சட்டசபையில் புவிசார்-தூண்டப்பட்ட ஹெலிக்ஸ் மாற்றம்
- ஹைட்ரஜன்-பிணைக்கப்பட்ட சிரல் அமிலங்கள் மூலம் ஒலிகோ (பி-ஃபைனிலினெவிலிலீன்) சட்டசபையில் ஹெலிசிட்டி தூண்டல் மற்றும் பெருக்கம்.
- ஒலிகோ (பி-ஃபைனிலினெவிலிலீன்) பெறப்பட்ட ஆர்கனோஜல்கள்: செயல்பாட்டு சூப்பர்மாலிகுலர் பொருட்களின் ஒரு நாவல் வகுப்பு
# அப்புரி சாயாதேவி

**அப்புரி சாயாதேவி** (Abburi Chayadevi 13 அக்டோபர் 1933 ஆந்திராவின் கிழக்கு கோதாவரி மாவட்டம் ராஜமுந்திரி - 28 ஜூன் 2019 ஐதராபாத்து, தெலங்கானா ) என்பவர் தெலுங்கு இந்திய புனைகதை எழுத்தாளர் ஆவார். **டானா மார்கம்** எனும் (சிறுகதைகள்) படைப்பிற்காக 2005 ஆம் ஆண்டு தெலுங்கு மொழிக்கான சாகித்திய அகாதமி விருது வென்றார்.
# அப்புரி சாயாதேவி

## சுயசரிதை

சாயா தேவி 1950களில் இலக்கிய வட்டங்களில் தீவிரமாக பங்காற்றினார், 70 களிலும், இவர் ஒரு படைப்பு பெண்ணிய எழுத்தாளராக அறியப்பட்டார். இவர் ஜெர்மன் புனைகதைகளையும் மொழிபெயர்த்தார். இவரது கதைகள் பல இந்திய மொழிகள் மட்டுமல்லாது ஆங்கிலம் மற்றும் இசுப்பானிய மொழிகளில் மொழிபெயர்க்கப்பட்டுள்ளன. இவர் 1960களில் புது தில்லியின் ஜவஹர்லால் நேரு பல்கலைக்கழகத்தில் நூலகராகப் பணியாற்றினார்.  
இவர் சாகித்ய அகாதமியின் (1998-2002) சபை உறுப்பினராக இருந்தார்.  
சாயதேவியின் கணவர், அப்புரி வரதராஜேஸ்வர ராவ், எழுத்தாளர், விமர்சகர் மற்றும் அதிகாரப்பூர்வ மொழி ஆணையத்தின் முன்னாள் தலைவர் ஆவார்.  
இவர், காதல் மற்றும் முற்போக்கு இலக்கிய இயக்கத்தின் முன்னோடியாக இருந்த அப்புரி ராமகிருஷ்ண ராவின் மருமகளும் ஆவார்.
# அப்புரி சாயாதேவி

## படைப்புகள்

- *அனகா அனகா* (குழந்தைகளுக்கான நாட்டுப்புறக் கதைகள்)
- அப்புரி சாயா தேவி கதலு (சிறுகதைகள்), 1991
- மிருத்யுஞ்சயா (நீண்ட கதை), 1993
- டானா மார்கம் (சிறுகதைகள்-குடும்பப் பிணைப்புகள் என்ற போர்வையில் பெண்கள் சுரண்டப்படுவது பற்றி.
- மன ஜீவதலு-ஜிது கிருஷ்ணமூர்த்தி வ்யாகனலு -3 (மொழிபெயர்க்கப்பட்டுள்ளது)
- பரிச்சிதா லேகா ஒரு புராணக்கதையாக வெளியிடப்பட்டது (ஆஸ்திரிய எழுத்தாளர் ஸ்டீபன் ஸ்வேக்கின் கதைகளின் மொழிபெயர்ப்பு)
- பொன்சாய் படுகுலு [பொன்சாய் லைவ்ஸ்] குடும்ப உறுப்பினர்களின் கட்டுப்பாட்டில் இயந்திரத்தனமாக வாழும் பெண்களின் வாழ்க்கையை சித்தரிக்கிறது.
# அப்புரி சாயாதேவி

## விருதுகள்

- ரங்கநாயக்கம்மா பிரதிபா புராஸ்காரம், 2003
- தெலுங்கு பல்கலைக்கழக விருது, 1996
- 2005 ஆம் ஆண்டிற்கான தெலுங்கில் சாகித்ய அகாடமி விருது
# அப்புரு, ஆந்திரப் பிரதேசம்

இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமம் **அப்புரு** (Abburu) . இது குண்டூர் வருவாய் பிரிவின் சாட்டனப்பள்ளி மண்டலத்தில் அமைந்துள்ளது.
# அப்புரு, ஆந்திரப் பிரதேசம்

## ஆளுகை

அப்புரு கிராம ஊராட்சி பாகங்களாகப் பிரிக்கப்பட்டுள்ளது மற்றும் ஒவ்வொரு பாகத்திற்கும் ஒரு உறுப்பினர் பிரநிதியாக உள்ளார். கிராம ஊராட்சியில் தேர்ந்தெடுக்கப்பட்ட உறுப்பினர்கள் ஒரு சர்பஞ்ச் தலைமையில் உள்ளனர். இந்த கிராமம் ஆந்திர மாநில தலைநகர் பிராந்தியத்தின் ஒரு பகுதியாகும், இது APCRDA இன் அதிகார வரம்பில் உள்ளது.
# தொழிலாளர் மற்றும் வேலைவாய்ப்பு அமைச்சகம் (இந்தியா)

**தொழிலாளர் மற்றும் வேலைவாய்ப்பு அமைச்சகம் (Ministry of Labour & Employment)** இந்திய அரசின் மிகப் பழமையான மற்றும் மிக முக்கியமான அமைச்சகங்களில் ஒன்றாகும். இந்த அமைச்சகமானது தொழிலாளர்கள் மற்றும் வேலைவாய்ப்புகள் மற்றும் கடைநிலையில் மக்களின் நலன்களைப் பாதுகாக்கும் பொறுப்பாகும்.  
9 நவம்பர் 2014 அன்று தொழில்துறை பயிற்சிகள் மற்றும் பயிற்சிப் பொறுப்புகள் போன்ற திறன் மேம்பாட்டுப் பொறுப்புகளை திறன் மேம்பாடு மற்றும் தொழில்முனைவோர் அமைச்சகத்திற்கு மாற்றப்பட்டது.  
இதன் தற்போதைய மூத்த அமைச்சர் பூபேந்தர் யாதவ் மற்றும் இணை அமைச்சர் இராமேஷ்வர் தெலி ஆவார்.